JAKSO 2 TÄMÄ TALO KOITUU VIELÄ KUOLEMAKSENI
Päiväkausia kellarissa.
Kuin horroksessa.
Maailmassa on vaarallista. Elämäni tuhoutui siellä.
En tiennyt sitä vielä, mutta alle viikossa
tästä tulisi Washington Heightsin vaarallisin paikka.
-Luis. -Sehän elää.
Vesi on poikki.
-Oikeastiko? -Niin, taas.
Gideon, Luis täällä. Tiedän oikeuteni, paskiainen.
On laitonta temppuilla roskieni ja veteni kanssa.
Haluatko tulla tänne? Tule tapaamaan kasvokkain.
Tämä on sietämätöntä.
Paljonko olet hänelle velkaa?
Hän vain isottelee.
Olemme täällä luvatta.
Älä rahasta huolehdi. Tapaat erään.
Hänellä on ehkä töitä sinulle.
-Hei, komistus. -Joy.
Esittelen sinut Doloresille.
Ensin tarvitsen guava-juustopasteijan.
-Verensokerini takia. -Kokeile kaki-goudatäytteistä.
Se on uutuus.
-Olen tapojeni orja. -Varmastiko?
Gouda tekisi gutaa.
Hän on tappohauska.
Dolores,
olen kuullut sinusta paljon.
Joy on omistanut lähipesulan...
Kuinka kauan?
Yhdeksän vuotta.
Sisarpuoleni Lucky Nailissa
on ollut Broadwaylla 14 vuotta.
Onko se kauneussalonki?
On. Olemme menestyneet omin avuin.
Millainen salonki?
Kynsiä, kasvohoitoja, vahausta, hierontaa.
-Sellaista. -Tarvitseeko hän lisää käsipareja?
Joy, hän on mestarihieroja.
Pääni ei kääntynyt.
Niskani oli jumissa.
Esittelen Bridgetin.
Ihanaa.
Hän on häijy, mutta opit häneltä. Syy ei ole hänen.
Sain häntä enemmän rakkautta.
Se olisi upeaa, kiitos. Milloin se sopisi?
-Vaikka heti. -Joo, tänään.
Nyt heti.
Tällaisenako?
Enpä tiedä. Katso, miltä näytän.
-Pidä hauskaa. -Älä töni.
Odota. Anna kun...
Yksi juttu vain. Älä mainitse menneisyyttäsi Bridgetille.
Hän on nihkeä tyyppi. Kireä kuin viulunkieli.
-Anteeksi. -Ei, tuo oli hyvä.
12 dollaria tunnilta.
-Älä puhu roskaa. -Ole hiljaa.
-Mene pesulaasi. -Maksat muille 15 dollaria.
-Montako vuotta kokemusta? -16.
Hyvä on, 14 dollaria.
Tuot oman pöytäsi.
Toimimme kunniallisesti. Ei kurkkimista eikä käsipeliä.
Mitä "kurkkiminen" on?
Tunnen sinut.
Tervetuloa takaisin.
Marcie Lugo. Etkö muista?
En.
Ei se mitään. Olit silloin kulmien kermaa, enkä minä ollut vielä kukaan.
-Hauska tavata taas. -Vankilassa oli varmaan rankkaa.
-Helvetin ämmä. -Siis...
Kuka saa 15 vuotta hallussapidosta?
Huumekaupasta ja poliisin vastustamisesta.
No, tervetuloa takaisin.
Onnea matkaan.
-Sanoit, että hän on loistava. -Sanoin "hyvä".
Mourusit kuin kiimainen kissa
kovemmin kuin koko kurjan seksittömän elämäsi aikana.
Kuunnelkaa.
Kuuraan lattianne kiiltäviksi. Teen mitä tahansa.
-Haluan vain... -Anteeksi.
Ei käy.
Haista paska, Bridget.
-En voi uskoa... -Tuot tuollaisen henkilön...
-En halua... -Mitä oikein ajattelin?
Eivät salongit palkkaa minua.
CV:ssäni on puolitoista vuotta collegea
ja kuukausi jääjogurttikoneen takana vuonna 1997.
-Dolores. -Tämä ämmä.
Kävelläänkö?
-Toki. -Paskanaama.
Anteeksi. Moni ystäväni on ollut linnassa, eikä sitä pidä hävetä.
On vaikea löytää duunia oltuaan poissa.
Jos etsit töitä, minulla olisi niitä. Anteeksi vielä...
Teitkö tuon tarjotaksesi minulle puolta palkkaa?
En, maksan tuplasti.
Tarvitsen uuden myyntinaisen.
Myyntiä.
-Mitä myyt? -Kannabista, en kovempia.
Pärjään hyvin myymällä
pussukoita kulmien nuorille, mutta tarvitsisin tytön
myymään uusille valkoisille perheenäideille.
Unilääkkeeksi.
Tulostan jopa söpöjä logotarroja, jotta pysyn kilpailussa mukana.
Menetin puolitoista vuosikymmentä sinun brändätessäsi itseäsi.
Erilaista kuin periessäni Dominicin bisneksen.
Tiedätkö hänestä?
Ei kukaan tiedä Dominicista. Jäi kai kiinni FBI:lle.
-Oikeastiko? -Ensin kaikilla oli teoria.
Hän oli Dominikaanisessa tasavallassa, putkassa Miamissa tai Avonin myyjänä.
Minäkin kuulin ne jutut. Tunnetko jonkun, joka tietäisi hänestä?
Hitto vie.
Paskat hänestä. On sinun vuorosi.
En tee enää niitä hommia, mutta kiitos tarjouksesta.
Kaverisi Luis ei enää halua ostaa minulta,
mutta kun muutat mielesi,
olen täällä.
Enkö voi muuta?
Taasko myymään pilveä?
Tervetuloa Empanada Locaan. Tarjouksessa...
Terve. Minä tässä taas.
-Ei pahalla, mutta näytät kurjalta. -Niinkö?
Olen rahaton ja työtön,
ja pomosi isä heitti veivinsä sängyssäni, joten kiitos, tiedän.
Hyvä on. Anteeksi.
Olen tuskin lähdössä mihinkään lähiaikoina.
Esitetään pitävämme toisistamme.
Ei sinussa vikaa ole.
Muistutat äitiäni.
Mitä helvettiä? Luojan tähden.
Niinkö paljon vanhenin?
Hän oli viidesti linnassa, ja paluu oli aina vaikeaa.
Hän löysi keinot.
Missä hän on?
-Sama se. -Linnassako taas?
Tuollainen negatiivinen ajattelu ei auta, mutta minä autan.
Päätä, mitä haluat, kirjoita se ylös ja tee suunnitelma.
Toteuta sitä joka päivä.
Opitko tuon Oprah'lta?
Tarvitset jotain.
Visiotaulun.
Minkä? En, vaan töitä.
Se on manifestaatiota.
Vahdi liikettä. Palaan pian.
AIKA RENTOUTUA
Opiskelin kolme lukukauttani Hudsonissa.
Johan nyt.
Se alkaa näyttää valmiilta.
Jo vain.
Omani on pelkkiä miesehdokkaita. Sinulla on unelmia.
Hyvät naiset.
Mitä teette työajallasi?
D:n visiotaulua.
Hyvä on, jos se on Doloresille.
Tuossa hän hieroo maksaakseen opintonsa collegessa.
Lukee meribiologiaa ja ostaa talon Hackensackista.
-Hobokenista. -Sama se.
Entä Joyn sisko?
Unohda se. Hänelle selvisi, että olin vankilassa.
Taas lähtöruutuun.
Nellie, onko purkkaa?
HIERONTAA TAIKAKÄSI-DOLORES
Tee sitä täällä.
Joku voi nähdä tuon.
Se on tarkoituskin.
-Minulla ei ole lupia. -Ei väkeä kiinnosta.
Olemme New Yorkissa. Kunhan olet Bridgetiä halvempi.
Pitää vastata. Kai olet koko päivän, Nellie?
NYT EMPANADA LOCAN ALAKERRASSA 20 DOLLARIA
Kop kop. Huhuu?
-Hei. -Hei.
Nellie sanoi,
että saisin puoli tuntia.
Oletko se, joka muutti kolmoskerrokseen?
-Joo. -Nellie kertoi sinusta.
-Caleb Sweetzer. -Anteeksi?
Sweetzer. S-W-E-E-T-Z-E-R.
Caleb Sweetzer. Hauska tavata. Dolores Roach, R-O-A-C-H.
-Roach? -Alun perin Rocha.
Isäni vaihtoi nimensä valtaväestön mukaiseksi.
Tunnen sympatiaa.
Hyvä. Eli...
Seuraisitko minua?
-Siis... -Aivan, tänne.
-Istuudu. -Sängyllekö?
Pöytäni on korjattavana,
joten käytän tänään sänkyä.
Se on yllättävän tukeva, ja lakanat ovat puhtaat.
Väliäkö tuolla? Sopii.
Voit riisuutua sen verran kuin tuntuu mukavalta.
-Selvä. -Mikään pakko ei tosin ole.
Onhan selkääni päästävä käsiksi.
Aivan.
Kirjaimellisesti käsiksi.
Tajusitko? LOL.
Luoja.
-Onko täällä muita? -Ei ole, minä vain...
Ne ovat vain nämä...
Vanhat New Yorkin putkistot.
Siis... Noin.
Minä vain...
Selvä homma.
No niin.
-Onko sinulla allergioita? -Penisilliini.
Sitä tässä ei ole.
-Onko noin hyvä? -On.
Kosketus tuntuu hyvältä.
Sovelluksia käyttävät kundit täällä päin ovat epäilyttäviä.
Sitomisleikit ovat turvattomia, jos toinen yrittää ryöstää.
Olisi pitänyt juosta, kun vuokraisäntä tarjosi kahta kuukautta ilmaiseksi.
Houkutteli väkisin tähän loukkoon.
-Päästä minut tuskistani. -Mieli tekisi.
Rentoudu vain.
Tämä on sinulle.
En veloita näin paljon.
Se on tippi.
Nähdään, hassu.
En ollut ikinä ollut ylpeämpi yhdestäkään ansaitsemastani lantista.
Koko sen viikon...
Caleb Sweetzer sanoo, että olet loistava.
...väkeä alkoi todella tulla.
Minua kehuttiin.
Tusina ihmistä kutsui itseään "asiakkaikseni".
Kuin se manifestaatiojuttu toimisi.
Luis ei huolinut rahoja vuokranantajan lepyttämiseksi.
Jemmasin ne hankaluuksia varten. Niitä tulisi pian.
Pienen loistavan hetken verran aloin olla toiveikas.
Ei, vaan voitonriemuinen.
-Tämä on kuin hoitola. -Niinpä.
Mummollasi riitti turhaa tavaraa.
Hän tilaa ostoskanavalta mitä vain
joka koossa ja värissä. Ihan liikaa.
Hän taitaa olla rahoissaan.
Ei, hän avaa aina uusia kortteja Russell Simmonsilta ja Suze Ormanilta.
En voi estää. Ostelu on hänen ainoa ilonsa.
En halua viedä hänen rakkaita tavaroitaan.
Ostelusta hän pitää. Ei edes huomaa näiden puuttuvan.
Kiitos, Nellie.
Voinko maksaa takaisin hieronnalla?
Tällä kuolinvuoteellako?
Älä luulekaan.
Olen tosi hyvä.
Tiedätkö, miten käy munuaisten pettäessä?
-En. -Sanoin Luisille,
että hankkisi aikuisten vaippoja.
Hoidin sentään mummoani jo 12-vuotiaana.
Tuosta hän ei puhunut.
Sinulla on nyt asiakkaita. Palvelusi on oltava kunnossa.
Tee suunnitelma ja toteuta sitä joka päivä.
-Niin teenkin. -Ei.
Tarvitset hierontapöydän.
Ne ovat kalliita.
Voiton eteen on investoitava.
Sijoita itseesi.
Kiitos.
-Tarvitsetko kantoapua? -Suurkiitos.
-Olen Dolores. -Jeremiah.
Hauska tutustua.
Lakanoita.
Oletko kunnossa?
Olen.
En ole käynyt Arielin kuoltua.
Herra Batistan.
Tunsit Luisin isän.
Kun tuo saman lähetyksen samaan paikkaan
muutaman vuosikymmenen, siinä elää toisen rinnalla.
Anna kun autan.
-Noin. -Mikä näky.
Kiristetään nämä.
Asetetaan se näin.
-Näinkö? -Niin.
Onpa hieno.
Kuinka kaunis, ja kokonaan taikakäsilläni maksettu.
-Kiitos. -Ei, pidä se.
Luulen, että tarvitset sitä pian.
Miten niin?
Ennen kuolemaansa Ariel...
Hän pyysi pitämään poikaansa silmällä.
Yli kolmikymppistäkö?
Hän yrittää kaiket päivät tehdä sashimin makuisia pasteijoita
eikä tajua, että tämä paikka
on muuttumassa...
Tuon aina saman lähetyksen.
Joka ilta yhä suurempi osa ruoasta on jätteissä.
Niin ei voi jatkua.
Odota, Jeremiah.
Voinko tehdä jotain?
Pidä silmäsi auki. En sano, että hänessä on jotain vialla,
mutten kiistäkään.
En taida ymmärtää...
Olet liiketilassani.
Yritän elää minkä voin.
Tilat ovat minun. Minulla on oikeus tulla tänne.
Minulla on todisteita kiusanteostasi.
Istuin junassa kaksi tuntia puhuakseni kasvokkain, kuten pyysit.
Se ei ole kiusantekoa vaan vaivannäköä.
Laske lihakirves alas.
Hyvä on, lasken sen. En tarvitse sitä.
Vaihtoehtoja on kaksi. Joko annat minun ostaa sinut ulos
tai maksat edes vähän
vuokrarästejäsi perjantaihin mennessä.
Muuten toimitan häätöpaperit maanantaina.
-Häätöpaperitko? -Kolme kuukautta tätä riittää minulle.
Minulle ei riitä. Haista paska, ahdistelet minua.
Et maksa ja olet ollut vihamielinen
siitä lähtien, kun esittäydyin. Olet kamoissa,
ja nyt täällä on ilotyttö.
-Sinäkö? -En.
-Anteeksi, seksityöntekijä. -Ei.
Tämä nainen on kaupungin paras hieroja.
-Anna minun puhua. -Tee kehollasi mitä haluat,
mutta toimit vallatussa talossa laittomasti.
Hoidan tämän. Hän on perheenjäseneni.
Paikka on kuulunut perheelleni 35 vuotta.
Alue on ollut 35 vuotta halpa, vaarallinen ja likainen.
Se ehkä sopi edeltäjälleni,
mutta minun on houkuteltava tänne vaativampaa väkeä.
-Olen vastuussa heille. -Keille?
-Valkoisilleko? -Ihonväri ei liity tähän.
-Kuuletko, mitä puhut? -Valista minua sitten.
Eiliset vuokraajat olivat mustia, ja muuten rasistisia.
Et usko, että vähemmistöillä on varaa vuokraan.
Rasistista sekin.
-Kuuletko sanasi? -Tapaamme oikeudessa.
Vedä kunnolla kamaa.
-Milloin vain. -Odottakaa.
Ei, on minun vuoroni.
Minulla on rahaa.
-Niinkö paljon? -Minulle maksetaan käteisellä.
-Tietenkin. Missä? -Haen alakerrasta.
-Tulen mukaan. -Ei tarvitse.
En laske rahoja näkyvillä täällä.
Ei. Pysy täällä.
Pidä huolta liikkeestä. Anteeksi, mikä nimenne on?
-Pearlman. -Tulkaa alas, herra Pearlman.
Aloitamme puhtaalta pöydältä.
Tyhjästä taulusta.
Herran tähden! Sattuiko?
-Luoja. -Voi sentään.
Vanhat portaat taitavat kaivata korjausta.
Tämä talo koituu vielä kuolemakseni.
Tännepäin.
Olet siis todella hieroja.
-Kiva violetti. -Kiitos. Se on upouusi.
Saapui tänään. Olkaa hyvä.
-Sinun pitää laskea ne. -Selvä.
En ole koskaan käynyt hieronnassa.
Ennen kyllä...
Entinen vaimoni yritti, mutten ole käynyt ammattilaisella.
En halua kutsua sinua ammattilaiseksi, koska tämä on laitonta.
Olen paras.
-Mitä? -En ole turhaan "Taikakäsi".
En epäile sitä.
Noin. Toistaiseksi 541 dollaria.
-541 dollaria? -Niin.
Mitä virkaa tällä on?
Se on etumaksu. Paljonko vuokra nyt on?
Kahdeksan yläkerrasta, kolme tästä.
-Siis 1 100 dollaria... -Ei, puhun tonneista.
-Yksitoista tonnia kuussa tästäkö? -Juuri niin.
Maksoimme kahdesta makuuhuoneesta 650 dollaria.
20 vuotta sittenkö?
Suunnilleen. Laskin inflaation väärin, mutta pääsemme kyllä sopuun.
Ehkä tämä riittäisi lykkäykseen. Sopiiko?
Olkaa kiltti.
Hyvä on.
Saatte viikon,
koska kaltaisesi ihmiset ovat heikko kohtani.
-Kiitos. -Jatkossa
-en ole yhtä lempeä. -Tajuan.
-Kiitos. -Aion sanoa
-Cheechille... -Pahoittelen.
...että palaan viikon päästä sopimuksen kanssa.
En löydä sellaisia rahoja viikossa.
Jos voisin muuta...
Kiitos.
-Älä nolaa itseäsi. -Hartianne ovat kuin kiveä.
Käyn salilla. Entinen vaimoni lähti.
Se ei ole lihasta vaan kireyttä.
Teillä on iso jumi täällä. Tunnetteko sen?
Olen tuntenut sen viikkokausia. Pääni ei tahdo kääntyä.
Kuulkaahan.
Menkää makuulle.
Olisi kunnia, jos olisitte pöytäni ensimmäinen asiakas.
Aiotko hieroa minua?
Jakaisin teille leivästäni, jos voisin, mutta tämä on ravitsevampaa.
Lupaan sen.
-Hyvä on. -Sopiiko?
Hyvä. Siis...
Riisuutukaa haluamanne verran, niin alan valmistella.
-Onko tuo suitsuketta? -Ei, kookoskynttilä.
Selvä.
Valmista.
Kääntykää. Hieron selkäänne.
-Selkäänikö? -Jumi on siellä.
Päännehän ei käänny.
Hyvä on.
Kusipää luuli saavansa käsihoidon.
Mukavuutenne takia otan nämä pois.
No niin, herra Pearlman.
Kuule, ennen kuin teemme mitään,
minulla ei ole mitään sinua tai miestäsi vastaan.
Isovanhempani olivat maahanmuuttajia. Koko sukuni on työväenluokkaista.
En ole mikään rikas slummien vuokrankiskuri.
Hyvä.
Sosiaalisen oikeudenmukaisuuden puolustajissa ärsyttää se,
että he unohtavat tärkeän ihmisluonnon piirteen.
Fysiologisen tarpeen voittaa.
Se ei ole rasismia eikä luokkasyrjintää.
Eikä kapitalismia. Se on vain darwinismia.
Selvitäkseen on maksettava vuokraa
kuten sivistyneet aikuiset. Se olisi parempi tajuta.
Ei teidän tarvitse minulle puolustella.
Ikäväähän se on. Se vain...
Se on ammattini varjopuoli,
tiedäthän?
Olet fiksu tyttö.
Et vielä vanha. Kaikki on yhä siinä missä pitääkin.
Pärjäät kyllä.
Milloin näen,
mihin taikakätesi pystyvät?
En haluaisi peruuttaa laupiasta lupaustani lisäviikosta.
Et ehtisi edes pakata
ennen kuin saisit painua sinne, mistä tulitkin.
Viikon päästä tämä paskiainen palaa,
eikä minulla ole paikkaa missään.
Tässä hän nyt on.
Kirjaimellisesti käsissäni jauhamassa tilanpuutteesta,
Darwinista ja ties mistä.
Kuin yllyttäisi.
NEW YORKIN VANKEINHOITOLAITOS
Mikä typerys.
Tappaakseen on murrettava C2- tai C1-nikama.
Niin Tabitha opetti.
Yksin puolialastomien retkujen kanssa on osattava puolustautua.
C2 tai C1.
Voisin, jos täytyisi.
Vitkuttelit jo tarpeeksi. En ehdi...
Mitä tuo oli?
Paluuta ei ole.
Tekstitys: Tero Vaaja
Luova tarkastaja: Anne-Maria Rantanen